สวัสดีค่ะพอดีว่าช่วงนี้เหมือนมีเลือดประจำเดือนไหลมาแบบกระปริบกระปรอยทุกวันเลยค่ะ เป็นสีออกน้ำตาลหน่อย แต่ไหลปริมาณน้อยและค่อยข้างเหนียว เป็นมาน่าจะเกิน 1 สัปดาห์แล้ว ซึ่งคือเดือนนี้ประจำเดือนแบบปกติยังไม่มา และอาการก็เกิดขึ้นหลังจากช่วงที่ควรมีรอบเดือนปกติแล้ว มีความเสี่ยงเป็นโรคอะไรแล้วควรไปตรวจกับมั้ยคะ ไม่มีอาการปวดท้องหรืออื่นๆเลยค่ะ ขอบนะคะ
สวัสดีค่ะ การมีเลือดออกจากช่องคลอดในช่วงที่ไม่ใช่ช่วงที่ประจำเดือนควรจะมา และออกมานานกว่า 1 สัปดาห์ ถือว่ามีอาการเลือดออกจากช่องคลอดผิดปกติ โดยอาจเกิดได้จากหลายสาเหตุ เช่น1. การตั้งครรภ์ที่ผิดปกติ เช่น แท้งคุกคาม แท้งไม่ครบ เป็นต้น แต่จะมีอาการตกขาวที่ผิดปกติร่วมด้วย2. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ3. การใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย5. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูกเป็นต้น6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหากไม่ได้เกิดจากสาเหตุต่างๆ เหล่านี้ อาจเกิดจากการการทำงานของรังไข่ที่ไม่สมบูรณ์ การผลิตฮอร์โมนของรังไข่ไม่เป็นไปตามปกติหากยังคงมีเลือดออกกะปริดกะปรอยอยู่เรื่อยๆ หรือมีอาการปวดท้องน้อยมาก หรือมีตกขาวที่ผิดปกติ แนะนำว่าควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคต่างๆ แพทย์จะให้ยาปรับฮอร์โมนมาทาน เพื่อให้เลือดหยุดไหลและประจำเดือนมาเป็นปกติค่ะ